Document ID: 31989D0317

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 21ης Απριλίου 1989
που αφορά τις ζώνες που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα Resider)
(Το κείμενο στη γερμανική γλώσσα είναι το μόνο αυθεντικό)
(89/317/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα Resider) (1), και ιδίως το άρθρο 3 παράγραφος 2,
Εκτιμώντας:
ότι το άρθρο 3 παράγραφος 2 του κανονισμού (ΕΟΚ) αριθ. 328/88 προβλέπει ότι το κοινοτικό πρόγραμμα εφαρμόζεται στις ζώνες που ανταποκρίνονται στα κριτήρια του άρθρου 3 παράγραφος 1 και τα κατώτατα όρια του άρθρου 4 παράγραφος 1 του κανονισμού αυτού·
ότι οι ζώνες στις οποίες μπορεί να εφαρμόζεται το κοινοτικό πρόγραμμα πρέπει να προταθούν από τα σχετικά κράτη μέλη· ότι η Ομοσπονδιακή Δημοκρατία της Γερμανίας υπέβαλε στην Επιτροπή αίτηση σχετικά με την περιφέρεια αγοράς εργασίας Braunschweig/Salzgitter·
ότι η ζώνη αυτή ανταποκρίνεται στα παραπάνω κριτήρια,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ζώνη της περιφέρειας αγοράς εργασίας Braunschweig/Salzgitter στην Ομοσπονδιακή Δημοκρατία της Γερμανίας πληροί τα κριτήρια του άρθρου 3 παράγραφος 1 και τα κατώτατα όρια του άρθρου 4 παράγραφος 1 του κανονισμού (ΕΟΚ) αριθ. 328/88. Ως εκ τούτου, το κοινοτικό πρόγραμμα που θεσπίζεται με τον παρόντα κανονισμό εφαρμόζεται στη ζώνη αυτή.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 21 Απριλίου 1989.

Labels: 1
19
18